Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4543

9. évfolyam Az Ének-zene tanulásának céljai a 9. évfolyamon A tanulók váljanak képessé arra, hogy az eddigi tanulmányaik során megismert népdalokat, műdalokat, vokális és hangszeres műveket és a róluk szerzett ismereteket fel- és megelevenítsék, magukban rendezhessék. Vegyenek részt az iskolai kóruséneklésben, legyenek képesek a zenei szakkifejezések pontos használatára, egyes zeneművek szakszerű elemzésére. Ismerjék meg a magyar, az európai és az egyetemes zenekultúra sajátosságait, történelmi fejlődését és kölcsönhatásait. Váljék természetes szükségletükké és szokásukká a zenehallgatás, a hangversenyek látogatása. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. NÉPDALOK, MŰDALOK, VOKÁLIS ÉS HANGSZERES ZENEMŰVEK NÉPDALOK, MŰDALOK, HANGSZERES ZENEMŰVEK MEGISMERÉSE 1. Népdalok, műdalok, hangszeres zeneművek Az előző években tanult népdalok, műdalok, hangszeres zeneművek témáinak éneklése kottából és hallás után Részt tud venni húsz népdal és tíz zenei téma közös éneklésében. Minden tanult dalt és zenei témát pontosan el tud énekelni. II. ZENEELMÉLETI ÉS ZENETÖRTÉNETI ISMERETEK ZENEELMÉLETI ÉS ZENETÖRTÉNETI ISMERETEK TANULÁSA, ELSAJÁTÍTÁSA 1. A zene történelmi fejlődésének fontosabb állomásai az őskori mágiától az első ókori civilizációkon át (Mezopotámia, Egyiptom, Görögország)az európai barokk-korszak végéig; a zene és az emberi hang sajátosságai; szerepük az ember életében, zenei hang és zörej; a hallásérzékelés fejlődése, akusztika; hangrendszerek, félhangrendszer; az ókori görög zene éthosza, a Távol-Kelet zenéje; az énekes műfajok kialakulása; a magyar zenekultúra kezdetei Zenetörténeti és zeneelméleti szemelvények, tanulmányok olvasása, feldolgozása, és a szakszerű kommunikáció gyakorlása. (C. Davis-Y. Menuhin: Az embr zenéje ; Szabolcsi Bence: A zene története; Dobszay László: Magyar zenetörténet c. művei nyomán) Tömör ismertetés tud adni az alábbi témákról: a hang tulajdonságai, a zenei hang és zörej, az európai zene kezdetei. Egy-két mondatot tud mondani, írni az indiai, az afrikai és a japán zenéről. A zenetörténeti, zeneelméleti szemelvények témáiról pontos ismertetést tud adni szóban vagy írásban. Jellemezni tudja az európai és a távoli kultúrák megismert zenéit. 2. A fúvós,a húros és a billentyűs hagszerek eredete, fejlődéstörténete Hangszertörténeti ismeretek elsajátítása, az egyes hangszerek alakjának és hangjának felismerése (pl. A zene könyve c. kiadvány alapján ; szerk.: Ch. Fisher és Révész Dorit) Felismer hangzó zenében négy-négy fúvós és húros hangszert. El tudja mondani a felismert hangszerek egy-két jellemzőjét. Pontos ismertetést tud adni a tanultak alapján a fúvós és a húros hangszerek eredetéről, fejlődésük történetéről. 2006/20/II. szám III. ZENEMŰVEK ZENEMŰVEK HALLGATÁSA 1. Távol- és közel-keleti zene: Konfucius: Ének a hun támadásról (i.e. 6. sz.) ; Ujgúr halottsirató, Sumér hajnali démonűző, Sumér himnusz Napistenhez (i.e. 2000.), Óegyiptomi Naphimnusz (i.e. 1000.), Dávid király: 149. zsoltár sófár szólóval (i.e. 1000.), Görög és latin zene: Pindaros: Óda Apollóhoz (i.e. 500.), Anaekreon: Bordal, Serikilos: Sírfelirat, Zsoltár dallamok, Gregorián énekek Magyar zene: Ómagyar Mária siralom, Magyar Gregorián énekek, Históriás énekek a 13-14. századból, Bakfark B.: I. Lantfantázia, Esterházy Pál: Harmonia caelistis, Istvánffy B.: Rorate caeli Euorópai zene: J. S. Bach: h-moll szvit, I. szimfónia, d-moll toccata és fuga, A. Vivaldi: Négy évszak, G. F. Händel B-dúr orgonaverseny, Vízizene Európai és távoli kultúrák zenéjének hallgatása, a fúvós és húros hangszerek hangzásának felismerése: L. Kecskés András: „Ókori zene, ókori hangszerek és „… Koboz is peng”1-2. c. audio kazetta összeállításából, valamint „Orfeusz hangzó zenetörténet”1-

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes